CELEX: 32022R0386
Language: hu
Date: 2022-03-07 00:00:00
Title: A Bizottság (EU) 2022/386 végrehajtási rendelete (2022. március 7.) az egyes előmunkáltrizs-fajtákra 2022. március 8-tól alkalmazandó behozatali vámok meghatározásáról

2022.3.8.   
               
               
                  HU
               
               
                  Az Európai Unió Hivatalos Lapja
               
               
                  L 78/36
               
            
         A BIZOTTSÁG (EU) 2022/386 VÉGREHAJTÁSI RENDELETE
         (2022. március 7.)
         az egyes előmunkáltrizs-fajtákra 2022. március 8-tól alkalmazandó behozatali vámok meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke első bekezdésének a) pontjára,
         mivel:
         
                     (1)
                  
                  
                     Az Európai Közösség és az Amerikai Egyesült Államok között az előmunkált rizsre alkalmazott vámok kiszámítási módszerének tárgyában levélváltás formájában létrejött, a 2005/476/EK tanácsi határozattal (2) jóváhagyott megállapodás számítási módszert határoz meg az előmunkált rizs behozatalára alkalmazott vámok tekintetében.
                  
               
                     (2)
                  
                  
                     Az illetékes hatóságok által közölt információk alapján a Bizottság megállapítja, hogy a 1006 20 KN-kód alá tartozó előmunkált rizs tekintetében a 2021. szeptember 1. és 2022. február 28. közötti időszakra kiadott behozatali engedélyek – a basmati rizsre vonatkozó behozatali engedélyeket figyelmen kívül hagyva – 144 260 tonna mennyiségre vonatkoznak. Következésképpen a 1006 20 KN-kód alá tartozó, a basmati rizstől eltérő előmunkált rizsre vonatkozó behozatali vámnak az (EU) 2021/1458 bizottsági végrehajtási rendelet (3) által meghatározott összegét módosítani kell.
                  
               
                     (3)
                  
                  
                     Az (EU) 2021/1458 végrehajtási rendeletet ezért hatályon kívül kell helyezni.
                  
               
                     (4)
                  
                  
                     Az alkalmazandó vámot a fent említett időszak végétől számított tíz napon belül meg kell határozni. Ezért indokolt előírni, hogy ez a rendelet haladéktalanul lépjen hatályba,
                  
               ELFOGADTA EZT A RENDELETET:
         
            1. cikk
            A 1006 20 KN-kód alá tartozó, az előmunkált basmati rizsnek a 972/2006/EK bizottsági rendelet (4) 1. cikkében említett fajtáitól eltérő előmunkált rizsre alkalmazandó behozatali vám összege tonnánként 30 EUR.
         
         
            2. cikk
            Az (EU) 2021/1458 végrehajtási rendelet hatályát veszti.
         
         
            3. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 7-én.
            
               
                  a Bizottság részéről,
               
               
                  az elnök nevében,
               
               Wolfgang BURTSCHER
               
                  főigazgató
               
               
                  Mezőgazdasági és Vidékfejlesztési Főigazgatóság
               
            
         
         
            (1)  HL L 347., 2013.12.20., 671. o.
         
         
            (2)  A Tanács 2005/476/EK határozata (2005. június 21.) az Európai Közösség és az Amerikai Egyesült Államok között az előmunkált rizsre alkalmazott vámok kiszámítási módszerére vonatkozó, levélváltás formájában létrejött megállapodás megkötéséről, és a 2004/617/EK, a 2004/618/EK és a 2004/619/EK határozat módosításáról (HL L 170., 2005.7.1., 67. o.).
         
            (3)  A Bizottság (EU) 2021/1458 végrehajtási rendelete (2021. szeptember 7.) az egyes előmunkáltrizs-fajtákra 2021. szeptember 8-tól alkalmazandó behozatali vámok meghatározásáról (HL L 317., 2021.9.8., 8. o.).
         
            (4)  A Bizottság 972/2006/EK rendelete (2006. június 29.) a basmati rizs behozatalára alkalmazandó egyedi szabályok megállapításáról és az eredetmeghatározással kapcsolatos átmeneti ellenőrzési rendszerről (HL L 176., 2006.6.30., 53. o.).